A Magyar Népi Szövetség impresszumával jelent meg Aradon Korda István "Motorok éjszakája" c. regénye (1945), Kolozsváron Balogh Edgárnak "A Szudétáktól a Fekete-tengerig" c. cikkgyűjteménye (1945) és Demeter János "A nemzetiségi kérdés a Duna völgyében és a Szovjetunióban" c. tanulmánya (1945), Kurkó Gyárfás két beszéde az MNSZ 1946-os székelyudvarhelyi kongresszusán (1946), Brassóban (a Természettudományi Kiskönyvtár egyetlen köteteként) Fejér Pál "Az aranycsinálás útja az atombombáig" c. füzete (1945), Temesváron a "Bánsági Magyar Népnaptár" 1946-os és 1947-es kötete mellett egy "Petőfivel" c. füzet, „az MNSZ ifjúságának röpirata” alcímmel, Kótay Miklós, Páll Árpád, Sin Pál és Sütő András írásaival (1947), Sepsiszentgyörgyön egy, az 1848-as magyar forradalom centenáriumi ünnepségeire kiadott füzet műsortervekkel, beszédekkel, szavalásra alkalmas versekkel, valamint Sombori Sándor "Gábor Áron" c. egyfelvonásosa.